ระเบียบการรถไฟแห่งประเทศไทยระเบียบการรถไฟแห่งประเทศไทยฉบับที่ ๒.๑ว่าด้วยการรับเงินหรือทรัพย์สินที่มีผู้บริจาคให้การรถไฟแห่งประเทศไทย[๑] โดยที่เห็นสมควรปรับปรุงระเบียบเกี่ยวกับการรับเงินหรือทรัพย์สินที่มีผู้บริจาคให้การรถไฟแห่งประเทศไทยเสียใหม่และจัดหมวดหมู่เพื่อสะดวกแก่การปฏิบัติและอ้างอิงฉะนั้น อาศัยอำนาจตามความในมาตรา ๓๕ (๒)แห่งพระราชบัญญัติการรถไฟแห่งประเทศไทย พ.ศ. ๒๔๙๔จึงวางระเบียบเกี่ยวกับการรับเงินหรือทรัพย์สินที่มีผู้บริจาคให้การรถไฟแห่งประเทศไทยไว้ดังต่อไปนี้ข้อ ๑ ระเบียบนี้เรียกว่า ระเบียบการรถไฟแห่งประเทศไทยฉบับที่ ๒.๑ ว่าด้วยการรับเงินหรือทรัพย์สินที่มีผู้บริจาคให้การรถไฟแห่งประเทศไทยข้อ ๒ ให้ใช้ระเบียบนี้ตั้งแต่วันที่ ๑ มีนาคมพ.ศ. ๒๕๔๕ เป็นต้นไปข้อ ๓ ให้ยกเลิกระเบียบการฉบับที่ ๑๐๖ว่าด้วยการรับเงินหรือทรัพย์สินที่มีผู้บริจาคให้การรถไฟฯ ลงวันที่ ๒๘ ตุลาคม ๒๕๓๐บรรดาระเบียบ คำสั่งใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด๑การรับเงินหรือทรัพย์สิน ข้อ ๔ในการรับเงินหรือทรัพย์สินที่มีผู้บริจาคให้การรถไฟแห่งประเทศไทยให้ปฏิบัติตามหลักเกณฑ์ดังต่อไปนี้(๑) การรับบริจาคเงินหรือทรัพย์สินไม่ว่ากรณีใด ๆให้ฝ่ายหรือสำนักงานผู้รับบริจาคคำนึงถึงผลได้ผลเสียและประโยชน์ที่การรถไฟแห่งประเทศไทยจะพึงได้รับและจะพึงต้องให้ตอบแทนทั้งในปัจจุบันและอนาคตเป็นสำคัญ(๒) การรับบริจาคที่มีเงื่อนไขเป็นการผูกพันจะต้องไม่ให้ประโยชน์ต่อผู้ใดโดยเฉพาะ(๓) การรับบริจาคเงินหรือทรัพย์สินที่มีภาระติดพันหรือมีภาระต้องเรียกร้องหรือซ่อมบำรุงรักษาฝ่ายหรือสำนักงานผู้รับบริจาคจะต้องพิจารณาว่าผลตอบแทนที่ได้รับคุ้มกับค่าใช้จ่ายที่การรถไฟแห่งประเทศไทยต้องเสียไปหรือไม่(๔) ในกรณีที่มีการบริจาคเงินหรือทรัพย์สินให้ฝ่ายหรือสำนักงานทุกกรณีให้มีการรายงานไปยังการรถไฟแห่งประเทศไทยและให้ถือว่าเป็นการรับบริจาคในนามการรถไฟแห่งประเทศไทยข้อ ๕ผู้อำนวยการฝ่ายหรือหัวหน้าสำนักงานอาจตั้งคณะกรรมการขึ้นเพื่อพิจารณาให้ความเห็นในการรับบริจาคเงินหรือทรัพย์สินก่อนก็ได้ข้อ ๖ ในการรับบริจาคทรัพย์สินอื่นนอกจากเงินให้ฝ่ายหรือสำนักงานผู้รับบริจาคตรวจสอบเสียก่อนว่าทรัพย์สินที่จะรับบริจาคมีเอกสารสิทธิสมบูรณ์ทั้งนี้เพื่อมิให้ต้องเกิดคดีฟ้องร้องกันภายหลังข้อ ๗ห้ามมิให้ฝ่ายหรือสำนักงานกำหนดเงื่อนไขในการประมูลซื้อทรัพย์สิน จ้างทำของหรือให้เช่าทรัพย์สินโดยระบุให้ผู้ขาย ผู้รับจ้าง ผู้เช่าทรัพย์สิน หรือผู้ที่เป็นคู่สัญญากับการรถไฟแห่งประเทศไทยต้องบริจาคเงินหรือทรัพย์สินให้แก่การรถไฟแห่งประเทศไทยส่วนฝ่ายหรือสำนักงานจะกำหนดเงื่อนไขในการประมูลตามวรรคแรกให้มีการบริจาคทรัพย์สินประเภทอสังหาริมทรัพย์รวมทั้งทรัพย์สินที่เป็นส่วนประกอบของอสังหาริมทรัพย์ก็ได้ แต่จะต้องได้รับความเห็นชอบจากการรถไฟแห่งประเทศไทยเสียก่อนหมวด๒การจ่ายเงิน ข้อ ๘เงินบริจาคหรือดอกผลที่เกิดจากทรัพย์สินซึ่งมีผู้บริจาค ฝ่ายหรือสำนักงานจะนำไปจ่ายหรือก่อหนี้ผูกพันได้เฉพาะในกิจการที่ผู้บริจาคระบุวัตถุประสงค์ในการใช้ไว้เท่านั้นในกรณีที่ผู้บริจาคไม่ได้ระบุวัตถุประสงค์หรือระบุวัตถุประสงค์ไว้ไม่ชัดแจ้งให้ฝ่ายหรือสำนักงานนำไปใช้จ่ายหรือก่อหนี้ผูกพันได้ในกิจการของการรถไฟแห่งประเทศไทยหรือในทางที่เป็นประโยชน์แก่การรถไฟแห่งประเทศไทยโดยส่วนรวมข้อ ๙ให้ผู้อำนวยการฝ่ายหรือหัวหน้าสำนักงานเป็นผู้มีอำนาจอนุมัติในการจ่ายหรือก่อหนี้ผูกพันเงินบริจาคหรือดอกผลซึ่งเกิดจากทรัพย์สินที่มีผู้บริจาคตามหลักเกณฑ์ที่กำหนดไว้ในระเบียบนี้หมวด๓การเก็บรักษาการตรวจสอบและการตัดบัญชี ข้อ ๑๐ ให้ฝ่ายหรือสำนักงานเก็บรักษาทรัพย์สินไว้เพื่อนำไปใช้ตามวัตถุประสงค์ของผู้บริจาคต่อไป พร้อมทั้งดูแลและบำรุงรักษาด้วยข้อ ๑๑การปฏิบัติเกี่ยวกับบัญชีวิธีการรับและจ่าย หลักฐานการรับจ่ายเงินบริจาคและทรัพย์สินที่มีผู้ยกให้ตลอดจนการคิดค่าเสื่อมราคา ให้เป็นไปตามหลักเกณฑ์ที่การรถไฟแห่งประเทศไทยถือเป็นหลักปฏิบัติอยู่ดังนี้(๑) ทรัพย์สินที่การรถไฟแห่งประเทศไทยได้รับจากบุคคลภายนอกเมื่อได้รับทรัพย์สินซึ่งมีผู้ยกให้จะบันทึกราคาทรัพย์สินในวันที่รับมอบไว้ในบัญชีทรัพย์สินได้รับการช่วยเหลือตามประเภทของทรัพย์สินนั้นๆ และขณะเดียวกันให้บันทึกในบัญชีเงินได้รับการช่วยเหลือไว้ด้วยคู่กัน(๒) ทรัพย์สินที่มีผู้บริจาคหรือยกให้แล้วการรถไฟแห่งประเทศไทยรับมาใช้ในการดำเนินงานเพื่อหารายได้เมื่อทรัพย์สินดังกล่าวหมดอายุใช้การต้องจัดหาของใหม่มาแทน ให้ถือค่าเสื่อมราคาของทรัพย์สินดังกล่าวเป็นรายจ่ายในการดำเนินงานประจำปีและบันทึกค่าเสื่อมราคาสะสมไว้(๓) ทรัพย์สินที่มีผู้บริจาคหรือยกให้เมื่อทรัพย์สินดังกล่าวหมดอายุใช้การไม่ต้องลงทุนจัดหาของใหม่มาแทนคงให้ปฏิบัติโดยนำค่าเสื่อมราคาของทรัพย์สินดังกล่าวไปลดมูลค่าของทรัพย์สินโดยตรงและขณะเดียวกันนำไปหักบัญชีเงินได้รับการช่วยเหลือโดยไม่ถือเป็นรายจ่ายในการดำเนินงานข้อ ๑๒การตัดบัญชีทรัพย์สินที่การรถไฟแห่งประเทศไทยได้รับจากบุคคลภายนอก ให้ถือปฏิบัติตามคำสั่งหรือระเบียบว่าด้วยการตัดบัญชีสินทรัพย์และการตัดจำหน่ายเลิกใช้การสิ่งของเครื่องใช้ของการรถไฟแห่งประเทศไทยประกาศ ณ วันที่ ๒๗ กุมภาพันธ์ พ.ศ. ๒๕๔๕ศรียุทธ ศิริเวทินรองผู้ว่าการ ด้านพัฒนาและวางแผนรักษาการในตำแหน่งผู้ว่าการรถไฟแห่งประเทศไทยเพ็ญพร/พิมพ์/แก้ไข๒ ธันวาคม ๒๕๔๕อารยา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๕ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนพิเศษที่ ๕๕ ง/หน้า ๖๗/๒๑ มิถุนายน๒๕๔๕